ที่ มท ๐๘๑๐.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม ๒๕๖๔

เรื่อง การจัดงานสัมมนาทางวิชาการเพื่อแลกเปลี่ยนองค์ความรู้เกี่ยวกับการบริหารงานท้องถิ่นระหว่างไทย – ญี่ปุ่น

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย 1. รายละเอียดงานสัมมนาฯ จำนวน 1 ชุด

2. บัญชีรายชื่อเทศบาลกลุ่มเป้าหมาย จำนวน 1 ชุด

3. แบบตอบรับเข้าร่วมงานสัมมนาฯ จำนวน 1 ฉบับ

ด้วยกรมส่งเสริมการปกครองท้องถิ่นร่วมกับสภาองค์กรปกครองส่วนท้องถิ่นเพื่อความสัมพันธ์ระหว่างประเทศแห่งญี่ปุ่น (J.CLAIR) ประจำสาธารณรัฐสิงคโปร์ และกระทรวงกิจการภายในและการสื่อสารประเทศญี่ปุ่น (MIC) กำหนดจัดงานสัมมนาทางวิชาการเพื่อแลกเปลี่ยนองค์ความรู้เกี่ยวกับการบริหารงานท้องถิ่นระหว่างไทย – ญี่ปุ่น ในวันพุธที่ ๑7 - วันศุกร์ที่ ๑๙ พฤศจิกายน ๒๕๖๔ เวลา 13.00 – 15.00 น. ผ่านโปรแกรม Zoom Meeting เพื่อแลกเปลี่ยนเรียนรู้ด้านวิชาการระหว่างองค์กรปกครองส่วนท้องถิ่น  
ของประเทศไทยและองค์กรปกครองส่วนท้องถิ่นของประเทศญี่ปุ่น มีกลุ่มเป้าหมายประกอบด้วยปลัด  
หรือรองปลัดเทศบาล บุคลากรกรมส่งเสริมการปกครองท้องถิ่น สำนักงานสภาพัฒนาการเศรษฐกิจ  
และสังคมแห่งชาติ สถาบันพระปกเกล้า องค์การความร่วมมือระหว่างประเทศของญี่ปุ่น ประจำประเทศไทย (JICA) กรมป้องกันและบรรเทาสาธารณภัย และสมาคมสันนิบาตเทศบาลแห่งประเทศไทย รวมทั้งสิ้นจำนวน 100 คน

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งเทศบาลกลุ่มเป้าหมายมอบหมายให้ปลัดหรือรองปลัดเทศบาลเข้าร่วมงานสัมมนาทางวิชาการในวันและเวลาดังกล่าว  
โดยขอให้แจ้งรายชื่อผู้เข้าร่วมงานสัมมนาให้กองพัฒนาและส่งเสริมการบริหารงานท้องถิ่น  
กรมส่งเสริมการปกครองท้องถิ่น ทางไปรษณีย์อิเล็กทรอนิกส์ [dla0810.2@gmail.com](mailto:dla0810.2@gmail.com) ภายในวันจันทร์ที่  
8 พฤศจิกายน 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. .......................................

ผอ.กพส. ....................................

ผอ.กง.วถ. .................................

หน.ง. .........................................

จนท. .........................................

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๓ โทรสาร ๐ ๒๒๔๓ ๑๘๑๒

ไปรษณีย์อิเล็กทรอนิกส์ saraban@dla.go.th